
చెన్నై, జనవరి 12 (ఆంధ్రజ్యోతి): అన్నాడీఎంకే అధినేత్రి జయలలిత మరణానంతరం ఆ పార్టీ పగ్గాలు చేపట్టిన శశికళ సీఎం పీఠాన్నీ కైవసం చేసుకునేందుకు సిద్ధమయ్యారా? ఈ నెలాఖరులోపు ఆమె ఆ పదవిని అధిష్టించేందుకు సన్నాహాలు చేసుకుంటున్నారా? ఇందుకు ముహూర్తం కూడా ఖరారైందా? వీటన్నింటికీ ‘ఔను’ అనే అంటున్నాయి అన్నాడీఎంకే విశ్వసనీయవర్గాలు. శశికళకు జ్యోతిష్యులు తాజాగా ఖరారు చేసిన ముహూర్తం ప్రకారం ఆమె ఈనెల 19 లేదా 27 తేదీల్లో సీఎంగా ప్రమాణస్వీకారం చేయడం ఖాయమని ఆ వర్గాలు చెబుతున్నాయి. జయ మరణం తర్వాత వ్యూహాత్మకంగా వ్యవహరించిన శశికళ.. పార్టీ ప్రధాన కార్యదర్శి పదవికి ఆమె తప్ప మరెవ్వరూ అర్హులు కాదని పార్టీ నేతలతో చెప్పించడమే గాక తననే ఏకగ్రీవంగా ఎన్నుకునేలా పావులు కదిపారు. అనంతరం పార్టీపై గట్టి పట్టూ సాధించారు. అచ్చంగా జయ మాదిరి కట్టుబొట్టుతో ఆమెను మరిపించేలా వ్యవహరిస్తున్నారు. దీంతో పార్టీలో మొదట్లో ఆమె పట్ల వ్యక్తమైన వ్యతిరేకత కొంత తగ్గింది. మరోవైపు పన్నీర్ సెల్వం సీఎం పదవిని చేపట్టిన మూడు రోజులకే.. (డిసెంబరు 8న) ముగ్గురు సీనియర్ మంత్రులు శశికళ పార్టీ పగ్గాలతో పాటు, సీఎం పదవిని కూడా చేపట్టాలని డిమాండ్ చేశారు. కొద్దిరోజులకు ఆ ముగ్గురికి మరో ఇద్దరు సీనియర్ మంత్రులు వంతపాడారు. అటు పన్నీర్సెల్వం సీఎంగా పూర్తిస్థాయి బాధ్యతలు చేపట్టినప్పటికీ ప్రజా కార్యక్రమాలల్లో ప్రత్యక్షంగా పాల్గొనడం లేదు. రోజూ మొక్కుబడిగా సచివాలయానికి వెళ్లివస్తున్నారు. అక్కడ కూడా సీఎం చాంబర్కు వెళ్లకుండా గతంలో తాను ఆర్థికశాఖ మంత్రిగా ఉన్నప్పుడు ఉపయోగించిన గదిలో నుంచే బాధ్యతలు నిర్వర్తిస్తున్నారు.సీఎంగా శశికళ త్వరలో బాధ్యతలు చేపడతారని అన్నాడీఎంకే వర్గాల్లో తీవ్ర ప్రచారం జరుగుతున్న నేపథ్యంలో సీఎం పన్నీర్సెల్వం గురువారం చేయాల్సిన పలు ప్రభుత్వ భవనాల ప్రారంభోత్సవాలు హఠాత్తుగా రద్దు కావడం ప్రాధాన్యం సంతరించుకుంది. పన్నీర్ సెల్వం వీడియో కాన్ఫరెన్స్ ద్వారా తిరుత్తణి, ఊత్తుకోట పోలీ్సస్టేషన్ భవనాలు సహా పలు ప్రభుత్వ భవనాలను ప్రారంభించాల్సి వుంది. ఇందుకు ముందుగానే ప్రకటనలు జారీ అయ్యాయి. కానీ బుధవారం అర్ధరాత్రి సీఎం తలపెట్టిన ప్రభుత్వ భవనాల ప్రారంభోత్సవాలన్నీ రద్దయినట్లు అధికారిక ప్రకటన జారీ అయింది. ఈ పరిణామం రాజకీయవర్గాల్లో చర్చనీయాంశమైంది. విజయవాడలో చంద్రబాబును కలుసుకునేందుకే పన్నీర్ సెల్వం ఈ కార్యక్రమాలను రద్దు చేసుకుని వుంటారని అన్నాడీఎంకే వర్గాలు తొలుత భావించాయి. అయితే అవన్నీ ఉదయం 10 గంటలకే జరగాల్సినవనీ, విజయవాడ పర్యటన ఈ కార్యక్రమాల రద్దుకు కారణం కాదని తేలిపోయింది. త్వరలో శశికళ సీఎం పదవిని స్వీకరించడం ఖరారైన నేపథ్యంలో పన్నీర్సెల్వం ప్రారంభోత్సవాలు నిర్వహించడం ఎందుకన్న ఉద్దేశంతోనే ఈ కార్యక్రమాలు రద్దయినట్లు సచివాలయంలో ప్రచారం జరుగుతోంది. కాగా శశికళ తొలుత గురువారమే (12వ తేదీ) సీఎంగా పదవిని చేపట్టాలనుకున్నారు. మార్గశిర మాసంలో ప్రమాణస్వీకారం చేస్తే మంచిది కాదని ఆమె కుటుంబీకులు తెలపటంతో ఆమె ఆ నిర్ణయాన్ని వాయిదా వేసుకున్నట్లు సమాచారం. తమిళులకు అచ్చొచ్చిన తైమాసం సీఎంగా ప్రమాణస్వీకారానికి మంచిదని జ్యోతిష్యుల సూచన మేరకు ఈ నెల 19 లేదా 27వ తేదీన సీఎంగా ప్రమాణస్వీకారానికి ఆమె ఏర్పాట్లు చేసుకుంటున్నట్లు సమాచారం. ఒకవేళ ఈ రెండు ముహూర్తాలు కూడా తప్పిపోతే జయ జయంతి లోపు, అంటే ఫిబ్రవరి 24వ తేదీలోపు శశికళ సీఎం కావడం మాత్రం తథ్యం అని అన్నాడీఎంకే వర్గాలు తెలిపాయి.

chennai, janavari 12 (aandhrajyoti): annadienke adhinetri jayalalita maranaanantaram aa party paggaalu chepattina sasikala cm peethaannee kaivasam chesukunenduku siddamayyara? ee nelaakharulopu aame aa padavini adhishtinchenduku sannaahaalu chesukuntunnara? induku muhurtam kuudaa khararainda? veetannintikii ‘aunu’ ane antunnayi annadienke vishwasaneeyavargaalu. sasikalaku jyotishyulu taajaagaa khararu chesina muhurtam prakaaram aame eenela 19 leda 27 tedeello cmga pramaanasveekaaram cheyadam khayamani aa vargaalu chebutunnaayi. jaya maranam tarvaata vyuuhaatmakamgaa vyavaharinchina sasikala.. party pradhaana kaaryadarsi padaviki aame tappa marevvaruu arhulu kaadani party nethalatho cheppinchadame gaaka tanane ekagreevangaa ennukunela paavulu kadipaaru. anantaram paartiipai gatti pattoo saadhinchaaru. achangaa jaya maadiri kattubottuto aamenu maripinchela vyavaharistunnaaru. deentho paartiiloo modatlo aame patla vyaktamaina vyatirekata kontha taggindi. marovaipu pannir selvam cm padavini chepattina moodu rojulake.. (disembaru 8na) mugguru seanier mantrulu sasikala party paggaalato paatu, cm padavini kuudaa chepattalani demand chesaru. koddirojulaku aa mugguriki maro iddaru seanier mantrulu vantapaadaaru. atu pannirselvam cmga puurtisthaayi baadhyatalu chepattinappatiki praja kaaryakramaalallo pratyakshamgaa palgonadam ledu. roojoo mokkubadigaa sachivalayaniki vellivastunnaaru. akkada kuudaa cm chambarku vellakunda gatamlo taanu aardhikasaakha mantrigaa unnappudu upayoginchina gadilo nunche baadhyatalu nirvartistunnaaru.cmga sasikala twaralo baadhyatalu chepadatarani annadienke vargaallo teevra prachaaram jarugutunna nepathyamlo cm pannirselvam guruvaram cheyalsina palu prabhutva bhavanala praarambhotsavaalu hataattugaa raddu kaavadam praadhaanyam santarinchukundi. pannir selvam veedio conferens dwara tiruttani, oottukota polesstation bhavanalu sahaa palu prabhutva bhavanaalanu praarambhinchaalsi vundi. induku mundugaane prakatanalu jaarii ayyai. cony budhavaaram ardharaatri cm talapettina prabhutva bhavanala praarambhotsavaalannii raddayinatlu adhikaarika prakatana jaarii ayindi. ee parinaamam rajakeeyavargaallo charchaneeyaamsamaindi. vijayavaadalo chandrabaabunu kalusukunenduke pannir selvam ee kaaryakramaalanu raddu chesukuni vuntaarani annadienke vargaalu toluta bhavinchayi. ayithe avannee udayam 10 gantalake jaragalsinavani, vijayavada paryatana ee kaaryakramaala radduku kaaranam kaadani telipoyindi. twaralo sasikala cm padavini sweekarinchadam khararaina nepathyamlo pannirselvam praarambhotsavaalu nirvahinchadam endukanna uddesamtone ee kaaryakramaalu raddayinatlu sachivaalayamlo prachaaram jarugutondi. kaga sasikala toluta guruvarame (12va tedee) cmga padavini chepattaalanukunnaaru. margasira maasamlo pramaanasveekaaram cheste manchidi kaadani aame kutumbeekulu telapatamtho aame aa nirnayaanni vaayidaa vesukunnatlu samacharam. tamilulaku achochina taimasam cmga pramaanasveekaaraaniki manchidani jyotishyula suuchana meraku ee nela 19 leda 27va tedeena cmga pramaanasveekaaraaniki aame erpaatlu chesukuntunnatlu samacharam. okavela ee rendu muhuurtaalu kuudaa tappipothe jaya jayanti lopu, ante fibravari 24va tedeelopu sasikala cm kaavadam maatram tathyam ani annadienke vargaalu telipai.